OpenLLM-France/wikimedia huggingface dataset:
# Bucy-lès-Cerny

Bucy-lès-Cerny és un municipi francès situat al departament de l'Aisne i a la regió dels Alts de França. L'any 2007 tenia 181 habitants.

## Demografia
### Població

El 2007 la població de fet de Bucy-lès-Cerny era de 181 persones. Hi havia 72 famílies de les quals 16 eren unipersonals (4 homes vivint sols i 12 dones vivint soles), 20 parelles sense fills i 36 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 82 habitatges, 68 eren l'habitatge principal de la família, 2 eren segones residències i 12 estaven desocupats. Tots els 82 habitatges eren cases. Dels 68 habitatges principals, 66 estaven ocupats pels seus propietaris i 2 estaven llogats i ocupats pels llogaters; 5 tenien tres cambres, 13 en tenien quatre i 51 en tenien cinc o més. 46 habitatges disposaven pel capbaix d'una plaça de pàrquing. A 20 habitatges hi havia un automòbil i a 43 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bucy-lès-Cerny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 8 | 75 a 79 | 12 |
| 0 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 8 | 55 a 59 | 8 |
| 0 | 50 a 54 | 4 |
| 8 | 45 a 49 | 0 |
| 8 | 40 a 44 | 8 |
| 4 | 35 a 39 | 8 |
| 8 | 30 a 34 | 8 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 16 | 10 a 14 | 12 |
| 4 | 5 a 9 | 8 |
| 4 | 0 a 4 | 4 |

## Economia

El 2007 la població en edat de treballar era de 122 persones, 95 eren actives i 27 eren inactives. De les 95 persones actives 87 estaven ocupades (44 homes i 43 dones) i 8 estaven aturades (5 homes i 3 dones). De les 27 persones inactives 7 estaven jubilades, 6 estaven estudiant i 14 estaven classificades com a «altres inactius».

### Ingressos

El 2009 a Bucy-lès-Cerny hi havia 73 unitats fiscals que integraven 191 persones, la mediana anual d'ingressos fiscals per persona era de 20.810 €.

### Activitats econòmiques

Dels 3 establiments que hi havia el 2007, 2 eren d'empreses financeres i 1 d'una empresa de serveis.
L'únic servei als particulars que hi havia el 2009 era una fusteria.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Bucy-lès-Cerny a l'INSEE.
* Évolution et structure de la population Fitxa amb el detall de dades de Bucy-lès-Cerny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Escola de Belles Arts de Barcelona

L'Escola de Belles Arts de Barcelona és la institució docent oficial dedicada a les Belles Arts a Barcelona. Les seves arrels cal trobar-les a l'Escola de la Llotja fundada per la Junta de Comerç de Catalunya el 1775, a l'edifici de la Llotja de Mar, motiu pel qual rep aquest nom. Aquesta institució actuà com una acadèmia de Belles Arts i des del 1849 esdevingué oficialment l'Acadèmia Provincial de Belles Arts de Barcelona (Vegeu Reial Acadèmia Catalana de Belles Arts de Sant Jordi). S'hi varen formar els principals artistes catalans de finals del segle xviii i de tot el segle xix (Damià Campeny, Marià Fortuny, Josep Tapiró, Ramon Martí i Alsina, Isidre Nonell, Joaquim Mir, Pablo Picasso i molts d'altres.
El 1940 l'àrea de Belles Arts se separa dels ensenyaments aplicats, fet que dona origen a l'Escola Superior de Belles Arts de Sant Jordi en la qual, durant els anys quaranta i cinquanta hi estudien, entre d'altres, Josep Maria Subirachs, Romà Vallès, Ricard Creus, Esther Boix i Maties Palau Ferré.
El 1978, es transformà en l'actual Facultat de Belles Arts de la Universitat de Barcelona i l'Escola d'Arts i Oficis, que ha conservat l'apel·latiu d'escola de Llotja.

## Fonts

* Manuel Ruiz Ortega, La escuela gratuita de diseño de Barcelona 1775-1808, Biblioteca de Catalunya, Barcelona 1999.
* Frederic Marès, Dos siglos de enseñanza artística en el Principado, Real Academia de Bellas Artes de San Jorge, Barcelona 1964.
* Professors i assignatures de l'Escola de Belles Arts de Barcelona (1850-1900). Recurs interactiu. Grup de Recerca GRACMON, UB, 2016

## Referències

* ↑ Decret del 14 d'abril de 1978
* ↑ Web Universitat de Barcelona

## Enllaços externs

* Guia temàtica Biblioteca ETSAB: El Borsí
# Savkovo (Mélenki)

* Per a altres significats, vegeu «Savkovo».
Savkovo (en rus: Савково) és un poble de l'óblast de Vladímir, a Rússia, segons el cens del 2010 tenia 179 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Begoña Floria Eseberri

Begoña Floria Eseberri (Saragossa, 19 d'agost de 1969) és una periodista i política catalana, regidora del Grup Municipal Socialista de Tarragona, a l'oposició.
Fins al 15 de juny de 2019, va exercir com a tinent d'alcalde de l'Ajuntament de Tarragona, i portaveu del Govern municipal, càrrecs que ocupava des de l'any 2007. Anteriorment va treballar com a cap de premsa i de gabinet de diferents institucions, i com a periodista en diversos mitjans de comunicació. Ha estat imputada per corrupció junt amb Josep Fèlix Ballesteros pel cas Inipro, per malversació de cabals públics, i per aquesta acusació el partit la va suspendre de militància tot i seguir en el grup parlamentari.
En l'àmbit laboral, va treballar com a cap de comunicació de Governació i Administracions Públiques, en 2006, i posteriorment del delegat territorial del Govern a Tarragona fins a novembre de 2007. També en direcció comunicativa de campanyes electorals en la Federació del PSC de les comarques de Tarragona, entre el 2003 i el 2005, i com a assessora de comunicació en la Diputació de Tarragona, en el Grup Socialista. Fins a 2003, va exercir com a redactora i periodista en La Vanguardia, El País, El Punt Avui, Catalunya Radio i l'Heraldo de Aragó, entre altres mitjans.

## Referències

* 1 2 sferreres. «Begoña Floria Eseberri». Ajuntament de Tarragona. [Consulta: 31 desembre 2020].
* ↑ «La Fiscalia imputa cinc presumptes delictes a Ballesteros pel cas Inipro i un a Begoña Floria». Tarragona21, 06-12-2020. [Consulta: 9 gener 2021].
* ↑ «El PSC suspende temporalmente de militancia a Ballesteros i Floria». Diari de Tarragona, 28-05-2020. Arxivat de l'original el 11 de gener 2021. [Consulta: 9 gener 2021].
# Bristol (Rhode Island)

Bristol és una població dels Estats Units a l'estat de Rhode Island. Segons el cens del 2000 tenia 22.469 habitants.

## Demografia

Segons el cens del 2000, Bristol tenia 22.469 habitants, 8.314 habitatges, i 5.653 famílies. La densitat de població era de 858,1 habitants per km².
Dels 8.314 habitatges en un 28,2% hi vivien nens de menys de 18 anys, en un 54,8% hi vivien parelles casades, en un 10,1% dones solteres, i en un 32% no eren unitats familiars. En el 26,3% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,99.
Per edats la població es repartia de la següent manera: un 19,6% tenia menys de 18 anys, un 13,8% entre 18 i 24, un 27% entre 25 i 44, un 22% de 45 a 60 i un 17,7% 65 anys o més.
L'edat mediana era de 38 anys. Per cada 100 dones de 18 o més anys hi havia 90,4 homes.
La renda mediana per habitatge era de 43.689$ i la renda mediana per família de 54.656$. Els homes tenien una renda mediana de 37.587$ mentre que les dones 26.413$. La renda per capita de la població era de 21.532$. Aproximadament el 5,2% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bristol». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Bristol». American Fact Finder. Oficina del Cens dels Estats Units, 12-01-2010.
# George Ellis (atleta)

George Ellis (South Shields, 7 de setembre de 1932 - 17 de gener de 2023) és un atleta anglès, ja retirat, especialista en curses de velocitat, que va competir durant la dècada de 1950.
En el seu palmarès destaquen tres medalles al Campionat d'Europa d'atletisme de 1954, una de plata en els 4x100 metres, formant equip amb Kenneth Box, Kenneth Jones i Brian Shenton; i dues de bronze, en els 100 i 200 metres. Aquell mateix any disputà els Jocs de l'Imperi Britànic que es van disputar a Vancouver. Guanyà el campionat britànic de l'AAA de les 100 iardes el 1954 i en les 220 iardes el 1955.

## Millors marques

* 100 iardes. 9,8" (1954)
* 100 metres. 10.7" (1954)
* 200 metres. 21.2" (1954)
* 220 iardes. 21.5" (1954)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «George Stuart Ellis | Commonwealth Games Federation» (en anglès). Arxivat de l'original el 2019-04-14. [Consulta: 3 juny 2020].
* ↑ «British Athletics Championships 1945-1959». [Consulta: 3 juny 2020].
* ↑ «Track and Field Statistics». [Consulta: 3 juny 2020].
* ↑ Sheridan, Michael, 1944-. Who's who of British international athletes (men and women) 1945-1960. Congresbury: M. Sheridan, 2010, p. 37. ISBN 978-0-9536597-5-3.
# Nicolaas Laurens Burman

Nicolaas Laurens Burman (o Nicolaus) (1734, Amsterdam- 1793) va ser un botànic neerlandès.
Era fill del també botànic Johannes Burman (1707-1780). Va succeir el seu pare a l'Athenaeum Illustre d'Amsterdam i a l'Hortus Botanicus. Va mantenir correspondència amb Linnaeus (1707-1778).

## Obres

* Specimen botanicum de geraniis, quod favente summo numine ex auctoritate magnifici rectoris, Jo. Nic. Seb. Allamand, ... nec non amplissimi senatus academici consensu, & nobilissimae facultatis medicae decreto, pro gradu doctoratus, ... eruditorum examini subjicit Nicolaus Laurentius Burmannus. Leiden 1759 - Disertación con Kasimir Christoph Schmidel
* Flora Indica: cui accedit series zoophytorum Indicorum, nec non prodromus florae Capensis. Amsterdam 1768
* Flora Corsica. In: Nova Acta Physico-Medica Academiae Caesareae Leopoldino-Carolinae Naturae Curiosorum vol. 4, 1770
* Pharmacopoea Amstelodamensis Nova. Amsterdam 1792

## Notes

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
* Jacques Alexandre de Chalmot. Biographisch woordenboek der Nederlanden: van de oudste tijden af tot heden toe; met pourtraitten. Allart: Amsterdam 1798-1800
* Abraham Jacob van der Aa. Biographisch woordenboek der Nederlanden: bevattende levensbeschrijvingen van zoodanige personen, die zich op eenigerlei wijze in ons vaderland hebben vermaard gemaakt. Van Brederode: Haarlem 1852-1878
# FC Nordsjælland

El Football Club Nordsjælland (pronunciat 'noʁɕɛlɑnˀ, abreviat FCN) és un club de futbol danès que juga a la ciutat de Farum.

## Història

Es va classificar per la Copa de la UEFA 2008-2009 per joc net.
Després de guanyar la Superlliga danesa de la temporada 2011-12, es va classificar directament per la fase de grups de la Lliga de Campions de la UEFA 2012-13. El 23 d'octubre de 2012 van marcar el primer gol en aquesta competició.

## Palmarès
### Títols nacionals

* Superlliga danesa (1): 2011-12
* Copa danesa (2): 2009–10, 2010–11

## Referències

* ↑ «FCN: History». FCN.dk (F.C. Nordsjælland). Arxivat de l'original el 2012-10-03. [Consulta: 10 agost 2011].

## Enllaços externs

* FC Nordsjælland - Lloc web oficial (danès)
# Serjilla

Serjilla (en àrab: سيرجيلة) és una de les ciutats mortes millor preservades del nord-oest de Síria. Es troba al districte d'Idlib, a 700 m sobre el nivell de la mar, a aproximadament 65 km al nord d'Hama i a 80 km al sud-oest d'Alep. És molt a prop de les ruïnes de Bara, una altra "ciutat morta". La ciutat va sorgir en una conca natural i va prosperar pel conreu del raïm i les olives. Els vestigis d'un bany públic indiquen la riquesa del poble. Fou construïda entre la fi del s. IV i la primeria del segle v, en temps del cristianisme.

## Basílica

Les tres naus laterals de la basílica de Serjilla es corresponen en grandària i forma als absis de les esglésies de les ciutats veïnes. N'hi havia dues entrades al mur sud, dues al nord i almenys una porta al costat oest. En una fase posterior s'hi feu un afegit. Butler en data la construcció inicial de mitjan segle V i els annexos del final del mateix segle.

## Referències

* ↑ http://www.deadcities.org/ Arxivat 2018-11-17 a Wayback Machine. Dead Cities.org; accés: 11 de juliol de 2014.
* ↑ «Al Bara And Serjilla: A Taste of Syria's 'Dead Cities» (en anglés). National Public Radio Org.. [Consulta: l'11 juliol 2014].
* ↑ Christine Strube: Baudekoration im Nordsyrischen Kalksteinmassiv. Bd. I. Kapitell-, Tür- und Gesimsformen der Kirchen des 4. und 5. Jahrhunderts n. Chr. Philipp von Zabern, Mainz 1993; pàgina 154; ISBN 978-3805314077.
# Beniafé

Beniafé és un poble dins del terme municipal d'Alcoleja, a la comarca valenciana del Comtat. Està ubicat a 754 m d'altitud, a la riba dreta del Riu Frainós.
Antiga alqueria islàmica, després de la conquesta cristiana va romandre com a lloc de moriscos. En el moment de l'expulsió, el 1609, tenia 10 famílies. Formava part de la parròquia de Penàguila, fins que el 1574 va passar a dependre d'Alcoleja.
Com a lloc d'interés, hi destaca l'Ermita de la Mare de Déu dels Desamparats, del segle xviii.

## Referències

* ↑ «Beniafé». Gran Enciclopèdia Catalana. Barcelona: Grup Enciclopèdia Catalana.
* ↑ Alepuz Chelet, Joan. «Ermita de la Mare de Déu dels Desemparats de Beniafé». Inventari de campanes. Campaners de la Catedral de València, 13-03-2017. [Consulta: 20 abril 2020].
# Bristol Bay Productions

Bristol Bay Productions és una companyia de cinema i la companyia germana de Walden Media. Va ser fundada el 1995 com una empresa de vídeo domèstic. La seva primera pel·lícula va ser Ray.

## Filmografia
### Llançament de pel·lícules

* Ray (2004, coproducció amb Universal Pictures)
* Sahara (2005, coproducció amb Paramount Pictures)
* The Game of Their Lives (2005)
* Amazing Grace (2007, coproducció amb Roadside Attractions)
* The Great Buck Howard (2008, coproducció amb Magnolia Pictures, Walden Media i Playtone)
# George Ellis

«George Ellis» té aquests significats:
* George F. R. Ellis (1939), cosmòleg i matemàtic sud-africà
* George Ellis (poeta) (1753–1815), poeta anglès
* George Henry Ellis (1875–1898), mariner de la Marina dels Estats Units durant la Guerra hispano-estatunidenca
* George R. Ellis (1937), autor, historiador de l'art i director del Museu d'Art Honolulu
* George Edward Ellis (1814–1894), clergue i historiador unitari
* George Viner Ellis (1812–1900), anatomista britànic
* George Washington Ellis (1875–1919), advocat, escriptor i conferenciant afroamericà
* George Ellis (compositor) (1964), director i compositor australià
* George Ellis (atleta) (1932), atleta anglès
# Eduard Soler i Llopis

Eduard Soler i Llopis (Alcoi, 1840 - València, 1928) fou un pintor valencià.

## Referències

* ↑ «Eduard Soler i Llopis». Enciclopèdia.cat. [Consulta: 6 febrer 2024].
* ↑ «Soler Llopis, Eduardo» (en castellà). MuseodelPrado.es. [Consulta: 26 setembre 2017].

## Enllaços externs

* Museo del Prado - Biografia d'Eduard Soler (castellà)
# Fearless Tour

Fearless Tour va ser la primera gira de concerts pel cantant de música country Taylor Swift. La gira va ser en suport del seu segon àlbum d'estudi, Fearless. En la gira, que va estar acompanyat per convidats Kellie Pickler i Gloriana. cantant adolescent, Justin Bieber es va reunir amb ella per la gira quan se'n va anar al Regne Unit. Durant la gira,Taylor va realitzar amb convidats com John Mayer, Faith Hill (05/22/10) i Katy Perry (04/15/10).

## Notes

John Mayer va ser un convidat especial al 22 de maig de mostrar el STAPLES Center. Els dos van realitzar "Your Body Is a Wonderland" i "White Horse"

## Referències

* ↑ «John Mayer Joins Taylor Swift on Tour». Tonic Gossip, 23-05-2009. Arxivat de l'original el 2011-07-17. [Consulta: 1r març 2011].
# Segrest (pel·lícula)

Segrest (originalment en castellà, Secuestro) és una pel·lícula de thriller de 2016 dirigida per Mar Targarona i escrita per Oriol Paulo. La història narra la revenja d'una advocada reputada després que el presumpte segrestador del seu fill quedi en llibertat per falta de proves. Blanca Portillo, Antonio Dechent i Vicente Romero són alguns dels protagonistes. S'ha doblat al català per TV3, que va emetre-la per primer cop el 6 d'abril de 2018.

## Sinopsi

Patricia de Lucas, una prestigiosa advocada, veu com la seva vida es converteix en un malson quan el seu fill Víctor desapareix del col·legi sense deixar cap rastre. Hores més tard, el nen reapareix magolat i moll de suor, i confessa que un home l'ha intentat segrestar, però que ha aconseguit escapar-se. La policia es mobilitza i, després d'una roda d'identificació, aconsegueixen trobar el responsable aparent. No obstant això, no hi ha prou proves i el presumpte segrestador queda en llibertat. És llavors quan la Patricia, espantada i tement pel seu fill, decideix fer el que no ha fet mai: prendre's la justícia pel seu compte. Però la situació se li escaparà de les mans i les conseqüències dels seus actes seran imprevisibles.

## Repartiment

* Blanca Portillo (Patricia)
* Antonio Dechent (Requena)
* Vicente Romero (Carreño)
* Marc Domènech (Victor)
* Nausicaa Bonnín (Vicky)
* Andrés Herrera (Charlie)
* José Coronado (Raúl)
* Macarena Gómez (Raquel)

## Referències

* ↑ Medina, Marta. «'Secuestro': mentiras, tiroteos y Blanca Portillo al borde del precipicio» (en castellà). El Confidencial, 19-08-2016. [Consulta: 12 agost 2022].
* ↑ «Segrest». ésAdir. [Consulta: 12 agost 2022].
* ↑ «Pel·lícules - Segrest». TV3. [Consulta: 12 agost 2022].
# Bohumil Kudrna

Bohumil Kudrna (Brandlín, 15 de març de 1920 - Praga, 11 de febrer de 1991) fou un piragüista txecoslovac que combinà les aigües tranquil·les i el descens d'aigües braves. Va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres on, fent parella amb Jan Brzák-Felix, guanyà la medalla d'or en la competició del C-2, 1.000 metres del programa de piragüisme. Quatre anys més tard, als Jocs de Hèlsinki, novament amb Brzák-Felix com a company, va guanyar la medalla de plata en la mateixa prova.
En el seu palmarès també destaquen dues medalles d'or al Campionat del Món en aigües tranquil·les de 1950. Al Campionat del Món de piragüisme d'eslàlom guanyà una medalla de plata i una de bronze el 1949.

## Referències

* 1 2 «Olympedia – Bohumil Kudrna». [Consulta: 9 juny 2023].
# Big Stone Gap

* Aquest article tracta sobre la població. Si cerqueu la pel·lícula, vegeu «Big Stone Gap (pel·lícula)».
Big Stone Gap és una població del Comtat de Wise (Virgínia) dels Estats Units d'Amèrica.

## Demografia

Segons el cens del 2000 Big Stone Gap tenia 4.856 habitants, 1.995 habitatges, i 1.332 famílies. La densitat de població era de 384,2 habitants per km².
Dels 1.995 habitatges en un 29,6% hi vivien nens de menys de 18 anys, en un 48,7% hi vivien parelles casades, en un 15,3% dones solteres, i en un 33,2% no eren unitats familiars. En el 30,8% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,2% tenia menys de 18 anys, un 9% entre 18 i 24, un 24,9% entre 25 i 44, un 25,1% de 45 a 60 i un 17,9% 65 anys o més.
L'edat mediana era de 40 anys. Per cada 100 dones de 18 o més anys hi havia 80,5 homes.
La renda mediana per habitatge era de 21.584$ i la renda mediana per família de 34.306$. Els homes tenien una renda mediana de 26.707$ mentre que les dones 21.915$. La renda per capita de la població era de 13.284$. Entorn del 22,4% de les famílies i el 25,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Stone Gap». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Big Stone Gap». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Gambara

«Gambara» té aquests significats:
* Gambara (Itàlia), municipi italià de la província de Brescia
* Gastone Gambara (1890, Imola - 1960, Roma), general italià durant la Segona Guerra Mundial
* Veronica Gambara (1485, Pratalboino – 1530, Correggio), escriptora de família noble
# NL (Complexitat)

En teoria de la complexitat, la classe de complexitat NL és la classe dels problemes de decisió que es poden resoldre per una màquina de Turing no determinista usant una quantitat logarítmica d'espai.
NL és una generalització de la classe L. Ja que tota màquina de Turing determinista és també una màquina de Turing no determinsita, L està dins de NL.
NL es pot definir en termes de recursos com NL = NSPACE (log n).

## Relacions amb d'altres classes

Es coneix que NL està dins de P, però no se sap si NL = P o bé L = NL. Se sap que NL = co-NL, la classe dels llenguatges que els seus complements son a NL. També es coneix que
    ${\displaystyle {\mathsf {NC_{1}\subseteq L\subseteq NL\subseteq NC_{2}}}}$
I per tant,
    ${\displaystyle L\subseteq NL\subseteq P\subseteq NP\subseteq PSPACE}$
Més precisament, NL està dins de la classe AC¹. S'ha demostrat que NL és igual a ZPL, tot i que no se sap si és igual a RPL o ZPLP.
Pel teorema de Savitch s'obté directament que
    ${\displaystyle {\mathsf {NL\subseteq SPACE}}(\log ^{2}n)\ \ \ \ {\text{equivalentment,}}{\mathsf {NL\subseteq L}}^{2}}$

## Referències

* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
* ↑ H., Papadimitriou, Christos. Computational complexity. Reading, Mass.: Addison-Wesley, 1994. ISBN 0201530821.